stanford-oval/wikipedia huggingface dataset:
ביקור מולדת
כתיבה והפקה

מיקה קרני כתבה את מילות שירי האלבום  בשיתוף עם עמיר לב בתהליך ממושך, לאורך כמעט שנה. קרני תיארה את עמיר לב כ"מרתק" וככזה שחידש לה כל כך הרבה, עד ששינתה את תהליך היצירה הרגיל אצלה, והחליטה להמתין עם הלחנת השירים עד לסיום כתיבת המילים. היא סיפרה שהיא באה ללב עם "טקסטים שנראו לפעמים כמו פוסטים [...] לא היה להם שום צורה של שיר. הם היו מאוד מבולגנים, אבל מאוד אותנטיים". קרני כתבה את מילות רוב שירי האלבום לפני טבח שבעה באוקטובר, אבל שינתה את חלקם לאחר הטבח: חלק מהשירים התמקדו יתר על המידה, לדעתה, בחוויות הפרטיות והאישיות שלה, ולאחר הטבח היא הרגישה שזה "לא נכון", לכן היא ולב שינו אותם. השירים עברו שינויים עד שלב המיקסים.
לראשונה הקליטה קרני את השירים בביתה, בחדר השינה שלה, ונעזרה לשם כך בבנהּ הבכור, שסייע לה בהפעלת תוכנת האבלטון לייב.
עמיר לב הכיר לקרני את המפיק רונן סאבו. כאשר לב פנה לסאבו, כוונתו הייתה שסאבו יתכנת את התופים ויוסיף גרוּב ליצירה, אך כבר מתחילת העבודה סאבו נטל בה חלק משמעותי הרבה יותר. הוא סייע ב"תרגום" השירים שהלחינה קרני לשירים קומוניקטיביים ונגישים יותר. "[סאבו סייע] 'לתרגם' את זה [...] להכניס אותם לגרוב, להכניס אותם לאיזה תלם קצבי", סיפרה קרני. סאבו התחיל בעבודה על השיר "לברוח". קרני אהבה את התוצאה וביקשה ממנו להפיק את כל השירים. העבודה המשותפת נעשתה בהתכתבות, תוך שהשניים מחליפים ביניהם ערוצי הקלטה עם חלקי העבודה של כל אחד מהם.
סאבו סיפר שהוא הפיק את השירים כך ש"יש מצע של גרוב, אבל המון רגש ומוזיקליות סביב זה, כלומר שהגרוב לא ישתלט" (על המוזיקה ועל המילים). קרני הדגישה שנזקקה בעניין הגרוב לסאבו משום ש"כל עניין הגרוב, אני יודעת שאין לי בזה מושג, אבל הוא מאוד חשוב לי, כי אני לא רוצה לשקוע ב... אני אוהבת לשמוע מוזיקה שמרימה אותי  גם אם המילים שלה הן לא שמחות. אני רוצה לזוז ממוזיקה [...] וזה משהו [...] שאני לא מבינה בו [...] סאבו הביא פה את כל הדבר הזה... האפשרות גם לזוז מהדברים האלה, למרות שהם לפעמים כבדים בתוכן שלהם".
כתיבה והפקה > שם האלבום

קרני הסבירה שהשם שבחרה לאלבום, "ביקור מולדת", מתייחס ל"ביקור במולדת האישית שלי. עוד לפני שבעה באוקטובר החלטתי להיכנס פנימה ולבדוק עם עצמי דברים דרך השירים האלה, וקראתי לזה 'ביקור מולדת'. זה מתחבר גם למה שאנחנו חווים עכשיו, ולמולדת שאני אישית קשורה אליה, ושיש לי אהבה בלתי מוסברת אליה".
רשימת השירים

מילות השירים נכתבו על ידי מיקה קרני ועמיר לב (למעט היכן שמצוין אחרת), המוזיקה לשירים הולחנה על ידי מיקה קרני (למעט היכן שמצוין אחרת).
| ביקור מולדת> מס' | ביקור מולדת> שם | ביקור מולדת> משך | ביקור מולדת>  | ביקור מולדת>  | ביקור מולדת>  | ביקור מולדת>  | ביקור מולדת>  | ביקור מולדת>  | ביקור מולדת>  |
| --- | --- | --- | --- | --- | --- | --- | --- | --- | --- |
| 1. | זה קרה כאן  | 3:08 |  |  |  |  |  |  |  |
| 2. | לברוח  | 3:57 |  |  |  |  |  |  |  |
| 3. | יש לנו שקט  | 3:20 |  |  |  |  |  |  |  |
| 4. | יפן  | 3:25 |  |  |  |  |  |  |  |
| 5. | קרובים  | 3:17 |  |  |  |  |  |  |  |
| 6. | טעטא (לחן: קרני, לב, סאבו)   | 2:28 |  |  |  |  |  |  |  |
| משך כולל: | משך כולל: | 19:35 |  |  |  |  |  |  |  |
משתתפים

מיקה קרני – זמרה, זִמרת רקע, פסנתר, כינור, קלידים (3), גיטרה (3), חלילית (1)
אור גורפינקל – גיטרה
יוסי פיין –גיטרה בס
אלעד מוסקטל – בס (5)
רונן סאבו – קלידים, תכנותים, כלי הקשה, סיטארה
עידו זלזניק – פסנתר
איתי בר חן – חלילית
עמיר שהאסר — חליל פרסי, חליל ניי (2)
משתתפים > הפקה

הפקה מוזיקלית — רונן סאבו, מיקה קרני
מיקס – רונן סאבו
מאסטרינג – ארן לביא
הפצה – תקליטי עננה
הערות שוליים

1 2 3  הג'אם של קוטנר | מיקה קרני | 27.02.25, באתר גלי צה"ל, 27 בפברואר 2025
↑  הג'אם של קוטנר | מיקה קרני | 27.02.25, באתר omny.fm‏, 27 בפברואר 2025
1 2  מאיה כהן, "ללכת לסופר לקנות חלב ולהרגיש שאתה לא מצליח לצאת מהאוטו ולא מפסיק לבכות", באתר ישראל היום, 15 בדצמבר 2024
↑  פרק גימל | מיקה קרני מוציאה אלבום חדש ושורשי במיוחד, באתר תאגיד השידור הישראלי, 6 בפברואר 2025
דוד לבהרי

אין תמונה חופשית
דוד לבהרי (24 בספטמבר 1935 – 20 בינואר 2023) היה פרופסור לכלכלה באוניברסיטה העברית ומומחה בינלאומי בתחומים -  צמיחה כלכלית על בסיס מודלים מתמטיים, וכלכלה בתנאי אי ודאות.
פרופסור לבהרי שימש כדירקטור בחברות ציבוריות רבות וכיועץ כלכלי לבנימין נתניהו בעת כהונתו כשר האוצר בממשלת שרון.
ביוגרפיה

נולד ב-1935 בישראל, אז עדיין פלשתינה, את ילדותו העביר ברעננה. בן לדינה וצבי לבהרי. שירת בחיל השריון (1953-1955) ולחם במבצע קדש.
בשנים 1961–1955, למד לתואר ראשון ושני באוניברסיטה העברית בהנחיית ניסן לויתן.
בשנת 1964 פרסם את עבודת הדוקטורט שלו ”Essays In Economic Growth” בהנחיית Robert Solow ו-Paul Samuelson באוניברסיטת MIT.
בשובו לארץ נמנה עם הצוות שהקים את החוג לכלכלה באוניברסיטת תל אביב. בשנת 1973 מונה לפרופסור מן המניין ב-אוניברסיטה העברית. שימש ראש החוג לכלכלה בין השנים 1978–1975. היה ראש המכון למחקר כלכלי בישראל ע"ש פאלק בשנים 1993–1984 ועבד גם במרכז שלם.
במשך השנים היה פרופסור אורח באוניברסיטאות מובילות בארצות הברית, ובהן דארטמות' קולג', אוניברסיטת שיקגו, אוניברסיטת אילינוי באורבנה-שמפיין, אוניברסיטת סטנפורד, MIT ועוד.
יו״ר דירקטוריון של חברת הגמל לעובדי האוניברסיטה העברית בשנים 2004-2011 וחבר בוועדת ההשקעות שנים רבות עד מותו.
כמו כן שירת בוועדה המייעצת של בנק ישראל.
פרופסור לבהרי היה מן הכלכלנים שהתחנכו על התאוריות של דן פטינקין, והיה מחויב לחלוטין לכלכלה חופשית. בעשרים שנותיו האחרונות התבלט כמתנגד אקטיבי לקרטליזציה.
במקביל לעבודתו באוניברסיטה העברית הרצה גם במכללת נתניה, ובמרכז האקדמי רופין.
מעבר לעבודתו האקדמית, יזם את כפר עידוד, מסגרת המיועדת למבוגרים עם קשיי למידה, תפקוד והסתגלות. בתאריך 23 ביולי 2023 נקרא כפר עידוד על שמו.
כחובב כדורגל נלהב, שימש פרופ׳ לבהרי פרשן אורח בתוכניות שירים ושערים, וכדור בראש (יחד עם דן הורוביץ) בשנות ה-80, ותחילת שנות ה-90.
היה נשוי לרות אביבה שנפטרה ב-1987. נפטר ב-20 בינואר 2023 והותיר אחריו שני ילדים. בתו הצעירה היוותה עבורו את ההשראה להקמת כפר עידוד.
הערות שוליים

↑  עמוד הבית, באתר כפר עידוד
| --- | --- |
בקרת זהויות :  NLI: 987007477328705171  ISNI: 0000 0004 0358 2325  LCCN: no2013045932  MGP: 202803  VIAF: 300299027   WorldCat (עם VIAF): 300299027
אינדורה

.
| --- | --- |

 מדינה:  בלארוס בלארוס
 וובלסט:  גרודנו (מחוז) גרודנו
 ראיון:  גרודנו
 גובה:  139 מטרים
 אוכלוסייה:  ‏
  ‑ בעיירה:  1,360 (2009)
 קואורדינטות:  53°27′37″N 23°53′00″E﻿ / ﻿53.4603°N 23.8833°E﻿ / 53.4603; 23.8833 
 אזור זמן:  UTC+3
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהאינדורה(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהאינדורה(למפת מחוז גרודנו רגילה) גרודנו לידא סלונים וולקוביסק סמרגון נבהרדק ליטא ויטבסק מינסק ברסט פוליןאינדורה(למפת מחוז גרודנו מוגדלת) גרודנו לידא סלונים וולקוביסק סמרגון נבהרדק ליטא ויטבסק מינסק ברסט פוליןאינדורה  he tabBackground:;tabBorder:#aaa;defaultTab:0;
 
אינדורה (בעבר אמדור) היא עיירה במערב בלארוס במחוז גרודנו ליד הגבול עם פולין וליטא.
יהודי אמדור

במאה ה-18 הייתה באמדור קהילה יהודית חשובה של יהדות ליטא והיא שימשה כאחת ממקומות המפגש של ועד ארבע הארצות. אמדור הייתה עיר מוצאו של אחד מראשוני החסידות, הרב חיים חייקל מאמדור שנפטר בשנת 1787. למרות היותה עיירה קטנה, הייתה באמדור ישיבה.
בתחילת המאה ה-20 התגוררו באמדור כ-2000 נפש, כ-90% מהם היו יהודים. הרב ראובן כץ כיהן כרבה של אמדור בין השנים תרס"ט-תרפ"ג.
במהלך השואה השמידו הנאצים את יהודי אמדור ביחד עם יהודי אודלסק הסמוכה ומאז אין באינדורה יהודים. בשנת 2003 קבוצת נוער הגיעה לאינדורה, שיפצה את בית הקברות היהודי במקום והקימה סביבו גדר בסיוע אנשי המקום.
יהודי אמדור > רבני העיירה

חלק מרבני אמדור נודעו בשמם:
רבי דוד ז"ק ב"ר ישראל (סביב 1720)
רבי שמואל ב"ר יוסף (עד 1763) - מחבר "תשובות שמואל" ו"חידושי מר שמואל"
רבי אברהם עזרא כ"ץ
רבי אביגדור מרדכי כ"ץ - בנו של הרב הקודם ומחבר "פרי הדר", לימים רבה של אוסטרינה
רבי טוביה יפה - שימש בהמשך מו"צ בעיר טיקטין
רבי ראובן כץ - לימים רבה של פתח תקווה וסביבתה
רבי צבי הירש טורבוביץ - לימים רבה של מגדיאל
רבי ישראל לוונדרשטיין - רבה האחרון של אמדור, נספה בשואה
לקריאה נוספת

ידידיה אפרון, אמדור: מיין געבוירן-שטעטל, בואנוס איירס, 1973. ספר ביידיש על זכרונות מאמדור (זמין ברשת: ספר יזכור לקהילת אמדור, בספריית העיר ניו יורק)
רחל גרוסבאום-פסטרנק, "אינדורה", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 132–135.
יביא"ך, לקורות הקהלה, הצפירה, 27 בינואר 1888
הערות שוליים

↑  Proposal Indura, Belarus Yizkor Book, מאתר Jewishgen
↑  זכרונות קוטיק, פרק 29, הערה 53
↑  באתר JewishGen
1 2  דווח על שיחזור בית הקברות היהודי באינדורה, אוגוסט 2003
| --- | --- |
בקרת זהויות :  NLI: 987007542654405171  LCCN: n97019963  NKC: ge1170384  VIAF: 133864595   WorldCat (עם VIAF): 133864595
סוף עונת התפוזים

ערך זה עוסק באלבום של להקת תמוז. אם התכוונתם לסדרת טלוויזיה תיעודית, ראו .
| --- | --- |

 אלבום אולפן מאת תמוז
 יצא לאור:  ב 1976 https://theory-and-criticism.vanleer.org.il/wp-content/uploads/woocommerce_uploads/2017/04/12-24.pdf
 מקום הקלטה:  אולפני טריטון
 סוגה:  רוק, רוק מתקדם
 שפה:  עברית
 אורך:  42:15 (הוצאה מקורית) 50:14 (הוצאה מחודשת 2006)
 חברת תקליטים:  CBS ישראל
 הפקה:  לואי להב
"סוף עונת התפוזים" הוא אלבומה היחיד של להקת הרוק הישראלית תמוז. הוא יצא לאור ב 1976‏ ובהוצאה מחודשת כעבור 30 שנים בתחילת 2006 על ידי חברת התקליטים NMC. האלבום הופק מוזיקלית על ידי לואי להב. "סוף עונת התפוזים" היה גם שמו של סיבוב ההופעות של הלהקה ב-1976, שבמסגרתו הופיעה 200 פעמים ברחבי המדינה.
תיאור

רוב שירי האלבום מהווים ביצועים מחודשים לשירים של חברי הלהקה שלום חנוך ואריאל זילבר. "הולך בטל" נכתב על ידי מאיר אריאל, אשר ביצע אותו במקור בלחן משלו (הביצוע של אריאל מופיע באלבום האוסף "המיטב"). הלחן שכתב זילבר לשיר הוקלט לראשונה באנגלית בביצועו בשנת 1972 ונקרא "Wheel Chair". השיר "מה שיותר עמוק יותר כחול" היה במקור שיר קצר בן פחות משלוש דקות באלבומם של חנוך ואריק איינשטיין "שבלול", והפך ליצירה בת כמעט תשע דקות. את השיר "לא יודע איך לומר לך" הקליט חנוך בשנת 1973 עם להקת "בני נוח", ואת "אהבה שקטה" ביצע במקור באנגלית תחת השם Peaceful Love. את "ככה את רצית אותי", שהלחין זילבר למילים של יהונתן גפן, ביצעו במקור צמד העופרים בשנת 1968, כ-"Purple Eyes". גם השיר "סוף עונת התפוזים" הוקלט מחדש, בסולו של חנוך, לאחר שזילבר לא אהב את העיבוד המחודש. שני השירים הנוספים באלבום היו מקוריים - "פנס הרחוב" ו"לא יכול לישון עכשיו", אשר נכתבו והולחנו שניהם על ידי חנוך.
בשנת 2006 יצא האלבום במהדורה חדשה כפולה. האלבום במהדורת הדיסק יצא בחברת NMC במסגרת הסדרה "סימני דרך", וכולל דיסק בונוס ובו שישה שירים מתוך הופעה של הלהקה בצוותא ב-1975.
בתחילת שנת 2015 יצא האלבום מחדש במהדורת תקליט ויניל מוגבלת. חברת NMC, בעלת הזכויות על הקטלוג העצום של הד ארצי, הוציאה את האלבום יחד עם התקליטים של החלונות הגבוהים ושל הצ'רצ'ילים, ובכך סימנה את חזרתם של תקליטי הויניל לשוק המכירות בישראל. בעקבות ההוצאה המחודשת ערכו חברי תמוז הופעת איחוד.
תיאור > השפעה

האלבום נחשב לאבן יסוד ברוק הישראלי, ושירים רבים ממנו היו ללהיטים המושמעים רבות גם כיום. ב-1998 ערך חוקר הרוק הישראלי יואב קוטנר סדרה תיעודית על הרוק הישראלי, שנקראה על שם האלבום: "סוף עונת התפוזים". בשנת 1999 זכה עליה קוטנר בפרס תמוז, שנקרא על שם הלהקה.
בשנת 2005 "סוף עונת התפוזים" הגיע למקום העשירי ברשימת מאה האלבומים הישראלים הטובים של ידיעות אחרונות.
בשנת 2006, עם ההוצאה המחודשת של האלבום, הגדיר אותו מבקר המוזיקה יואב קוטנר כ"אלבום הטוב מעולם".
ב-15 בפברואר 2008, האלבום דורג במקום השישי ברשימת 50 אלבומי הבכורה הישראליים הטובים בכל הזמנים, מטעם מוסף 7 לילות של עיתון ידיעות אחרונות.
בשנת 2017 יצא לאור ספרו של בועז כהן "וכשאפתח את הדלת" שהוקדש לאלבום ותהליך יצירתו על רקע ישראל של אמצע שנות ה-70.
רשימת השירים

כל השירים נכתבו והולחנו על ידי שלום חנוך (למעט היכן שמצוין אחרת).
| צד א'> מס' | צד א'> שם | צד א'> מילים | צד א'> לחן | צד א'> משך | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | מה שיותר עמוק יותר כחול  |   |   | 8:45 |  |  |  |  |  |
| 2. | פנס הרחוב (מישהו הפסיק את הזרם)  |   |   | 4:00 |  |  |  |  |  |
| 3. | לא יודע איך לומר לך  |   |   | 5:38 |  |  |  |  |  |
| 4. | הולך בטל  | מאיר אריאל | אריאל זילבר | 3:44 |  |  |  |  |  |
| צד ב'> מס' | צד ב'> שם | צד ב'> מילים | צד ב'> לחן | צד ב'> משך | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 5. | סוף עונת התפוזים  | מאיר אריאל | שלום חנוך ואריאל זילבר | 4:31 |  |  |  |  |  |
| 6. | אהבה שקטה  |   |   | 6:34 |  |  |  |  |  |
| 7. | לא יכול לישון עכשיו  |   |   | 3:32 |  |  |  |  |  |
| 8. | ככה את רצית אותי  | יהונתן גפן | אריאל זילבר | 5:28 |  |  |  |  |  |
| משך כולל: | משך כולל: | משך כולל: | משך כולל: | 42:15 |  |  |  |  |  |
| רצועות בונוס בגרסת תקליט שדרים> מס' | רצועות בונוס בגרסת תקליט שדרים> שם | רצועות בונוס בגרסת תקליט שדרים> מילים | רצועות בונוס בגרסת תקליט שדרים> לחן | רצועות בונוס בגרסת תקליט שדרים> משך | רצועות בונוס בגרסת תקליט שדרים>  | רצועות בונוס בגרסת תקליט שדרים>  | רצועות בונוס בגרסת תקליט שדרים>  | רצועות בונוס בגרסת תקליט שדרים>  | רצועות בונוס בגרסת תקליט שדרים>  |
| --- | --- | --- | --- | --- | --- | --- | --- | --- | --- |
| 9. | סוף עונת התפוזים  | מאיר אריאל | שלום חנוך ואריאל זילבר | 4:05 |  |  |  |  |  |
| 10. | פנס הרחוב (מישהו הפסיק את הזרם)  |   |   | 3:57 |  |  |  |  |  |
| דיסק 2 (מתוך הופעה בצוותא)> מס' | דיסק 2 (מתוך הופעה בצוותא)> שם | דיסק 2 (מתוך הופעה בצוותא)> משך | דיסק 2 (מתוך הופעה בצוותא)>  | דיסק 2 (מתוך הופעה בצוותא)>  | דיסק 2 (מתוך הופעה בצוותא)>  | דיסק 2 (מתוך הופעה בצוותא)>  | דיסק 2 (מתוך הופעה בצוותא)>  | דיסק 2 (מתוך הופעה בצוותא)>  | דיסק 2 (מתוך הופעה בצוותא)>  |
| --- | --- | --- | --- | --- | --- | --- | --- | --- | --- |
| 1. | פתיחה והצגת הלהקה מאת אהוד מנור  |   |  |  |  |  |  |  |  |
| 2. | מה שיותר עמוק יותר כחול  |   |  |  |  |  |  |  |  |
| 3. | הולך בטל  |   |  |  |  |  |  |  |  |
| 4. | פנס הרחוב (מישהו הפסיק את הזרם)  |   |  |  |  |  |  |  |  |
| 5. | בטי בם  |   |  |  |  |  |  |  |  |
| 6. | לא יכול לישון עכשיו  |   |  |  |  |  |  |  |  |
| 7. | סוף עונת התפוזים  |   |  |  |  |  |  |  |  |
מבצעים

חברי הלהקה:
שלום חנוך – גיטרה אקוסטית, שירה וקולות
אריאל זילבר – פסנתר, קלידים - אורגן האמונד, מלוטרון, פנדר רודס, שירה וקולות
יהודה עדר – גיטרות וקולות
איתן גדרון – גיטרה בס וקולות
מאיר ישראל – תופים, כלי הקשה וקולות
משתתפים נוספים

מורטון קם וזאב דיקוורט – סקסופונים
חיים רומנו – גיטרה ווא ווא ב"ככה את רצית אותי"
צרויה להב – כינור ב"לא יודע איך לומר לך"
לואי להב – עיבודים והפקה מוזיקלית
אלונה טוראל: עיבוד כלי נשיפה ("ככה את רצית אותי")
טומי פרידמן – טכנאי הקלטה ומיקס
הערות שוליים

↑  יעקב העליון,'"`UNIQ--nowiki-00000001-QINU`"'צרור של תקליטים עבריים חדשים, סקירת תקליטים כולל סוף עונת התפוזים, מעריב, 28 במרץ 1976
↑  "סוף עונת התפוזים", דבר, 7 ביולי 1976
↑  תמר סוקניק,'"`UNIQ--nowiki-00000004-QINU`"'"כמו צמח בר" ו"סוף עונת התפוזים" יוצאים מחדש, באתר הארץ, 21 בינואר 2006
↑  '"`UNIQ--nowiki-00000006-QINU`"'בן שלו,'"`UNIQ--nowiki-00000007-QINU`"'למה כולם מוציאים פתאום תקליט ויניל, באתר הארץ, 2 באוקטובר 2016
↑  עמי פרידמן,'"`UNIQ--nowiki-00000009-QINU`"'איחוד מרגש: צפו בלהקת תמוז על הבמה, באתר ynet, 28 במרץ 2016
רות פרל בהריר,'"`UNIQ--nowiki-0000000A-QINU`"'תמוז מתאחדת: "אנחנו רגל אחת בקבר, צריך להתעורר", באתר הארץ, 14 ביולי 2016
אלעד בן דוד, עכבר העיר,'"`UNIQ--nowiki-0000000B-QINU`"'מה שיותר עמוק: תמוז סיפקו הופעה מושלמת, באתר הארץ, 16 בספטמבר 2016
↑  גיורא יהלום,'"`UNIQ--nowiki-0000000D-QINU`"'‏זה מה שנשאר, באתר גלובס, 28 באוגוסט 2002
↑  7 לילות,'"`UNIQ--nowiki-0000000F-QINU`"'100 האלבומים הישראלים הטובים, באתר ynet, 30 בספטמבר 2005
↑  יואב קוטנר,'"`UNIQ--nowiki-00000011-QINU`"'‏הכי טובים בעולם, באתר גלובס, 16 בפברואר 2006
↑  כל ההתחלות קלות, מוסף 7 לילות, ידיעות אחרונות עמוד 6, 15 בפברואר 2008
↑  בועז כהן,'"`UNIQ--nowiki-00000014-QINU`"'לשפוט אלבום לפי העטיפה שלו, באתר הארץ, 17 בדצמבר 2017
| שלום חנוך |
| --- | --- | --- |
| אלבומים | Shalom‏ (1971) • אדם בתוך עצמו (1977) • חתונה לבנה (1981) • על פני האדמה (1983) • מחכים למשיח (1985) • רק בן אדם (1988) • בגלגול הזה (1991) • א-לי-מות (1994) • ערב ערב (1997) • אור ישראלי (2003) • שלום חנוך (2009) • המקרה והטעות (2015) • זום (2016) • הרצל לילנבלום (2021) |  |
| עם אריק איינשטיין | שבלול (1970) • פלסטלינה (1970) • מוסקט (1999) • מחוברים: שבלול ופלסטלינה (2011) |  |
| עם השלושרים | השלושרים (1969) • היושבת בשורה הראשונה / פגישה לאין קץ (1970) • זה לא יכול להיות / תסתכל אלוהים ותראה  (1970) |  |
| עם תמוז | סוף עונת התפוזים (1976) |  |
| אלבומי הופעה | בהופעה חיה (1978) • אריק איינשטיין ושלום חנוך בהופעה משותפת (1979) • שלום חנוך בהופעה - רומן אמיתי (1989) • יציאה (עם משה לוי) (2004) • שלמה ארצי ושלום חנוך בקיסריה (2005) • 4 תחנות (2011) • יציאה 2 (עם משה לוי) (2012) |  |
| אוספים ומארזים | לא יכול לישון עכשיו (1992) • משירי שלום חנוך (1995) הקופסה (2004) • המיטב (2006) • האלבומים המקוריים (2013) |  |
| --- | --- |
בקרת זהויות :  MusicBrainz release group: 5d538153-e7f6-3bad-b40f-ea9536a3b598
האלי ביילי

| --- | --- |

ביילי, 2023
 לידה:  27 במרץ 2000 (בת 24) ארצות הברית מייבלטון, ג'ורג'יה, ארצות הברית
 שם לידה:  האלי לין ביילי
 שם במה:  Hallee 
 מוקד פעילות:  ארצות הברית 
 תקופת הפעילות:  מ-2006
 עיסוק:  שחקנית, זמרת, פזמונאית, מפיקה מוזיקלית
 סוגה:  R&B, נאו סול, פופ
 שפה מועדפת:  אנגלית
 כלי נגינה:  גיטרה
 חברת תקליטים:  פארקווד, קולומביה
 שיתופי פעולה בולטים:  קלואי x האלי
 בן או בת זוג:  DDG (2021–2024) 
 צאצאים:  Halo Granberry 
 מספר צאצאים:  1 
 פרופיל ב-IMDb
 
האלי לין ביילי (באנגלית: Halle Lynn Bailey; נולדה ב-27 במרץ 2000) היא שחקנית וזמרת-יוצרת אמריקאית. היא ידועה בעיקר בשל היותה חצי מהצמד המוזיקלי קלואי x האלי עם אחותה קלואי ביילי.
ביוגרפיה

האלי לין ביילי נולדה ב-27 במרץ 2000, וגדלה במייבלטון, ג'ורג'יה עם אחותה הגדולה קלואי ביילי. לאחר מכן עברה יחד עמה ללוס אנג'לס באמצע 2012. הן התחילו לכתוב שירים משלהן ולמדו לנגן בכלי נגינה דרך צפייה בסרטוני יוטיוב. אביהן, דאג ביילי, החל ללמד אותן איך לכתוב שירים בגילאי 8 ו-10.
ביוגרפיה > 2006–2016: עבודה מוקדמת וחוזה הקלטות

בהיותה בג'ורג'יה, ביילי שיחקה בתפקידי משחק קטנים בסרטים כמו "צליל שמח" (2012), לאחר שהחלה קריירת משחק בגיל 3, ובסרט הטלוויזיה של דיסני, "Let It Shine" ‏(2012).
הצמד השיק ערוץ יוטיוב בגילאי 11 ו-13 בהתאמה, עם גרסת כיסוי Best Thing I Never Had" של ביונסה. הסרטון הראשון שלהן שהיה לויראלי היה קאבר לשיר אחר של ביונסה, "Pretty Hurts". הן הופיעו לראשונה בתור צמד מוזיקלי כשהעלו קאברים של שירי פופ לערוץ שלהן. הצמד ערכו את הופעת הבכורה שלהן בתוכנית האירוח "המופע של אלן דג'נרס" באפריל 2012.
ב-2013, האחיות ביילי זכו בעונה 5 של "הדבר הגדול הבא של רדיו דיסני", כשהן הופיעות בסדרה "אוסטין ואלי" בביצוע השיר "Unstoppable" בספטמבר שלאחר מכן.
במאי 2015, שתי האחיות ניהלו מגעים לחתום עם פארקווד אנטרטיינמנט. החברה, שהוקמה על ידי ביונסה, החתימה אותן לבסוף ב-2016 על חוזה לחמש שנים.
האחיות ביילי הופיעו, יחד עם ביונסה, האחיות התאומות ליסה-קיינדה דיאז ונעמי דיאז, אמנדלה סטנברג וזנדאיה בקליפ "Freedom" באלבום החזותי Beyoncé: Lemonade, שהוקרן בבכורה ב-HBO בשנת אפריל 2016.
ביוגרפיה > 2016-הווה: קלואי x האלי

קלואי x האלי עשו את הופעת הבכורה המקצועית שלהם עם המיני-אלבום, Sugar Symphony, שיצא תחת הוצאת פארקווד ב-29 באפריל 2016. הצמד היה גם מופע החימום של הלג האירופי של The Formation World Tour של ביונסה, שנערך בין סוף יוני לתחילת אוגוסט 2016.
כמעט שנה לאחר מכן, הצמד הוציא את המיקסטייפ, The Two of Us, ב-16 במרץ 2017. ב-29 בדצמבר 2017 הוציא הצמד את שיר הנושא לסדרת הטלוויזיה "בוגרת-כזה", בשם "Grown". האלי שיחקה את סקיילר "סקיי" פורסטר בתפקיד מדני בעונה הראשונה לפני שהייתה לדמות ראשית החל מהשנייה. היא עזבה את הסדרה בסוף העונה הרביעית, כאשר הדמות שלה סיימה את לימודיה בקולג'. גם "Grown" וגם "The Kids Are Alright" שימשו כסינגלים של אלבום האולפן הראשון של קלואי x האלי, The Kids Are Alright, עליו הכריזו בסוף פברואר 2018. הלבום יצא לאור ב-23 במרץ 2018, וזכה לשבחי המבקרים. הסינגל שלהם, "Warrior", הופיע גם בפסקול של הסרט "קמט בזמן" (2018), וגם באלבום הבכורה שלהם.
ב-31 במאי 2018, הוכרז שהם יהיו מופע החימום של הלג האמריקאי של סיבוב ההופעות On the Run II Tour של ביונסה וג'יי זי, לצד די ג'יי חאלד. הצמד היה מועמד לשני פרסי גראמי בדצמבר 2018, בקטגוריות תגלית השנה ואלבום ה-R&B המתקדם הטוב ביותר (עבור The Kids Are Alright).
ביוגרפיה > 2019–הווה: קריירת סולו

ב-3 ביולי 2019, דיסני הודיעה שביילי לוהקה לתפקיד הנסיכה אריאל בגרסה המחודשת של "בת הים הקטנה", שאמור לביים רוב מרשל. היא גם תקליט ותבצע את הפסקול של הסרט. הליהוק של ביילי בתור אריאל עורר מעט מחלוקת, כאשר חלקם טענו שליהוק אפרו-אמריקאי לתפקיד אריאל לא נאמן לדמות המקורית. דיסני הגיבה לציבור במכתב פתוח שהגן על הליהוק שלהם. ג'ודי בנסון, המדבבת המקורית של אריאל, הגנה גם על הליהוק של ביילי ואמרה, "הדבר הכי חשוב הוא לספר את הסיפור" וש"רוחה של דמות היא מה שבאמת חשוב". הסרט יצא לאקרנים במאי 2023.
ב-14 במאי 2020 יצאה הסיגנל השני "Do It" מתוך האלבום השני של הצמד - קלואי x האלי. שנה לאחר מכן, השיר קיבל מועמדות בטקס פרסי גראמי ה-63 עבור פרס גראמי לשיר ה-R&B הטוב ביותר.
ב-12 ביוני 2020, הצמד הוציא את האלבום השני שלהן "Ungodly Hour", שזכה לשבחי המבקרים. האלבום הגיע למקום ה-16 במצעד בילבורד 200 עם 24,000 יחידות שנמכרו. "Do It" הפך גם לכניסה הראשונה שלהם למצעד בילבורד הוט 100, שהגיע למקום ה-83.
ב-1 באוקטובר 2021, ביילי ערכה את הופעת הבכורה כאמנית סולו עם ביצוע לשיר דיסני הקלאסי "Can You Feel the Love Tonight", באירוע שחגג את יום השנה ה-50 של דיסני וורלד.
ב-4 באוגוסט 2023 הוציאה את סינגל הבכורה שלה, "Angel".
ב-29 בספטמבר 2024, אלאניס מוריסט וביילי הופיעו באירוע התרמה עבור קמלה האריס בלוס אנג'לס.
חיים אישיים

ביילי הייתה בזוגיות עם הראפר האמריקאי, DDG, מאז חודש מרץ 2022 אך באוקטובר 2024 השניים נפרדו.
ב-22 בדצמבר 2023 נולד לזוג בן בשם היילו.
דיסקוגרפיה > סינגלים

| שם | שנה |
| --- | --- |
"Angel": 2023
דיסקוגרפיה > סינגלים שיווקיים

| שם | שנה | מיקומי שיא> ארצות הברית מתחת להוט 100  | מיקומי שיא> ניו זילנד הוט  | אלבום |
| --- | --- | --- | --- | --- |
| "Part of Your World" | 2023 | 19 | 12 | The Little Mermaid (Original Motion Picture Soundtrack) |
דיסקוגרפיה > השתתפות באלבומים

| שם | שנה | אלבום |
| --- | --- | --- |
| "Part of Your World (Reprise)" | 2023 | The Little Mermaid (Original Motion Picture Soundtrack) |
| "For the First Time" | 2023 | The Little Mermaid (Original Motion Picture Soundtrack) |
| "Part of Your World (Reprise II)" | 2023 | The Little Mermaid (Original Motion Picture Soundtrack) |
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2006 | החופשה האחרונה | טינה |  |
| 2023 | בת הים הקטנה | אריאל |  |
| 2023 | הצבע ארגמן | נטי הצעירה |  |
| TBA | Golden |  |  |
| TBA | The Line | אנבל באסקום |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | Tyler Perry's House of Payne | טיפאני | 2 פרקים |
| 2012 | שיין | חברת מקהלה | סרט טלוויזיה של ערוץ דיסני |
| 2013 | אוסטין ואלי | עצמה | פרק: "Moon Week & Mentors" |
| 2018–2022 | בוגרת-כזה | סקיילר "סקיי" פורסטר | תפקיד ראשי (עונות 1–3) תפקיד חוזר (עונה 4); 53 פרקים |
| 2020 | The Disney Family Singalong: Volume II | — | ספיישל של ABC |
| 2020 | The Disney Holiday Singalong | — |  |
| 2021 | The Most Magical Story on Earth: 50 Years of Walt Disney World | — | ספיישל; ביצעה את "Can You Feel the Love Tonight" |
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרס Black Reel | ההופעה הפורצת הטובה ביותר | בת הים הקטנה | מועמדות |  |
| 2024 | פרס סאטורן | השחקן הצעיר הטוב ביותר בסרט | בת הים הקטנה | מועמדות |  |
| 2024 | פרס בחירת הקהל | כוכבת הקולנוע של השנה | בת הים הקטנה | מועמדות |  |
| 2024 | פרס גראמי | שיר ה-R&B הטוב ביותר | "Angel" | מועמדות |  |
| 2024 | פרס גילדת שחקני המסך | הביצוע הטוב ביותר של צוות שחקנים בסרט קולנוע | הצבע ארגמן | מועמדות |  |
| 2024 | פרס NAACP Image | בדרן השנה | האלי ביילי | מועמדות |  |
| 2024 | פרס NAACP Image | השחקנית הטובה ביותר בסרט קולנוע | בת הים הקטנה | מועמדות |  |
| 2024 | פרס NAACP Image | שחקנית המשנה הטובה ביותר בסרט קולנוע | הצבע ארגמן | מועמדות |  |
| 2024 | פרס ה-BET | פרס הגוספל/ההשראה הטוב ביותר ע"ש ד"ר בובי ג'ונס | "Angel" | מועמדות |  |
| 2024 | פרס ה-BET | השחקנית הטובה ביותר | האלי ביילי | מועמדות |  |
| 2024 | פרס בחירת הילדים של ניקלודיאון | שחקנית קולנוע אהובה | בת הים הקטנה | מועמדות |  |
שאי האטן

| --- | --- |
אין תמונה חופשית
 לידה:  18 במרץ 1994 (בן 30) אוקלנד, ארצות הברית 
 סוגה מועדפת:  סרט פעולה 
 מדינה:  ארצות הברית 
 תקופת הפעילות:  מ-2019
 עיסוק:  תסריטאי • מפיק
 מקום לימודים:  אוניברסיטת לויולה מרימאונט 
 פרופיל ב-IMDb
 
שאי האטן (באנגלית: Shay Hatten; נולד ב-18 במרץ 1994) הוא תסריטאי ומפיק אמריקאי. הוא ידוע בעיקר בזכות עבודתו בסרטים "ג'ון וויק 3" (2019), "צבא המתים", "צבא הגנבים" (שניהם 2021) ו"ג'ון וויק 4" (2023).
ביוגרפיה

האטן נולד באוקלנד, קליפורניה. הוא סיים את לימודיו בבית ספר תיכון במוסקו, איידהו, בשנת 2012 ובבית הספר לקולנוע וטלוויזיה של אוניברסיטת לויולה מרימאונט בשנת 2016.